

**Жетiсу аяқтыбалығының өсiмiн жасанды жолмен молайту жөнiнде ғылыми зерттеулер жүргiзу туралы**

Қазақстан Республикасы Үкiметiнiң Қаулысы 1996 жылғы 3 қазан N 1221

      "Жануарлар дүниесiн қорғау, өсiмiн молайту және пайдалану
туралы" Қазақстан Республикасының 1993 жылғы 21 қыркүйектегi N 2463

 Z933300\_
 Заңына сәйкес Халықаралық табиғат және табиғат ресурстарын
қорғау одағының және Қазақстан Республикасының Қызыл кiтабына
енгiзiлген жетiсу аяқтыбалығының санын қалпына келтiру мақсатында
Қазақстан Республикасының Үкiметi Қаулы Етедi:

      1. Қазақстан Республикасының Ғылым министрлiгi - Ғылым
академиясының 1996-1997 жылдары Ресей Ғылым академиясымен жетiсу
аяқтыбалығын жасанды жолмен ұстау және өсiру технологиясын әзiрлеу
жөнiнде бiрлескен ғылыми-зерттеу жұмыстарын жүргiзу туралы ұсынысы
қабылдансын.

      2. Қазақстан Республикасының Экология және биоресурстар
министрлiгi Қазақстан Республикасының Ғылым министрлiгi - Ғылым
академиясының Жануартану және жануарлар генофонды институтына
1996-1997 жылдары Талдықорған облысындағы Борохудзир өзенiнiң су
алабында қырық жетiсу аяқтыбалығын және оның екi рет шашқан
уылдырығын алуға рұқсат берсiн және хайуанаттарға тәжiрибе жүргiзуге

арналған өсiп-өну ортасына жiберуге бақылауды қамтамасыз етсiн.
 3. Қазақстан Республикасының Ғылым министрлiгi - Ғылым
академиясы бiрлескен ғылыми-зерттеу жұмысы аяқталғаннан кейiн
Қазақстан Республикасының Үкiметiне есеп берсiн.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК